El Kef
<s>El Kef (arapski: منوبة / al-Kāf, antička Sicca Veneria) je grad od 54,690 stanovnika na sjeverozapadu Tunisa u Vilajetu Kef, u kom je i administrativni centar.</s>

<s>Geografske karakteristike</s>

<s>Kef leži u planinama Tel Atlasa na nadmorskoj visini od 780 metara, udaljen 38 km istočno od alžirske granica i 
175 km zapadno od glavnog grada Tunisa.</s>

<s>Historija 
Kef što na je arapskom znači stijena izrastao je kao berbersko naselje na temeljima antičkog kartažanskog naselja i kasnije rimske kolonije - Sicca Veneria.</s><s>Tokom 3. vijek pne. bio je centar Najamničkog rata kog su poveli kartažanski najamnici zbog neisplaćene plaće.</s>

<s>Kartažani su svoje naselje zvali Cirta (Chirta), nakon njih njime vlada numidijski kralj Sifaks, kom je ona od 205. pne. prijestolnica.</s>

<s>Jugurta je 112. pne. opkolio Cirtu i nakraju je zauzeo nakon što je porazio i ubio Adherbala.</s>

<s>Rimljani su zauzeli Cirtu 108. pne. i pored nje podigli kastrum za vođenje Rata protiv Jogurte.</s>

<s>Grad je status kolonije dobio početkom 1. vijeka.</s><s>Prvi kolonisti te nove kolonije su najvjerovatnije bili legionari Gaja Marija, veterani Jugurtinog rata.</s><s>Službeno se zvala Colonia Julia Veneria Cirta Nova Sicca, jer je prvi status dobila za Julija Cezara, a Nova Sicca, da se razlikuje od Siccenne, na kraju je to skraćeno na Sicca Veneria, a sami stanovnici su je kolokvijalno nazivali Sicca, ali i po starom Cirta.</s>

<s>Antički geografi nazivali su grad - Sicca, a lokalni stanovnici Cirta i to sve do 4. vijeka, bez obzira na ime on je bio najvažnija stanica na putu od Kartage do Constantine (Cirte).</s>

<s>Sicca je vrlo rano prihvatila kršćanstvo, pa je već 256 postala biskupija.</s>

<s>Za bizantske vladavine podignute su utvrde i crkve, a promjenjeno je i ime pod kršćanskim utjecajem, iz Sicca Veneria (časni grad) u Sikka Beneria (blagoslovljeni grad), ime koje će arapski osvajači izgovarali - Čakbanarija.</s><s>Arapske trupe zauzele su grad kao posljednji u Tunisu tek krajem 8. vijeka.</s>

<s>Tek od 16. vijeka udomaćilo se ime Kef, dotad su ga lokalni stanovnici zvali Čakbanarija.</s><s>Dolaskom Osmanlija već 1600. sagrađena je prva utvrda, a od 1637. instaliran je stalni garnizon.</s>

<s>Za vrijeme Francuskog protektorata u Tunisu postao je rudarski centar i snažni garnizon, pa je 1884. dobio status općine i postao administrativni centar III Regije.</s>

<s>Za Drugog svjetskog rata bio je privremena prijestolnica Tunisa, jer ostao izvan područja koje su okupirale vojske Sila Osovina.</s>

<s>Znamenitosti</s>

<s>Za rimskih vremena podignuti su forum, hramovi, slavoluci, teatar, akvadukt, amfiteatar, a tokom 3. vijeka i velike terme.</s>

<s>Od svih tih građevina preostale su ruševine bedema, termi, hrama i velike cisterne ispod osmanske kazbe (citadele), koja se koči na vrhu stjenovitog brda u centru grada..</s><s>Atrakcija je i medina sa džamijom koja se prostire na 40 hektara.</s>

<s>Privreda 
Kef je danas regionalno trgovište i važna raskrsnica puteva prema Alžiru.</s><s>Okolica je ratarsko-stočarski kraj poznat kao žitnica.</s>

<s>Pobratimski gradovi</s>

<s>Bourg-en-Bresse, Francuska</s>

<s>Izvori</s>

<s>Vanjske veze</s>

<s>Bienvenue sur le site du Kef</s>

<s>Gradovi u Tunisu</s>

